Diari Oficial de la Generalitat Valenciana


Sumari del DOGV 4678, del 27-01-2004 (2004/327)

Notificació a D'Bebe, SL. Expedient número 053/2003-A.
------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/327


Organisme emissor
:   Conselleria d'Infraestructures i Transport

Tipus de document
:   Anunci

Notificació a D'Bebe, SL. Expedient número 053/2003-A. [2004/M327]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, 13 de gener, fa saber a D'Bebe, SL, de Villena (Alacant), que s'ha dictat laude en l'expedient més amunt indicat, com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text del laude és el següent:
  
«Tribunal. President: Manuel Gálvez Acero, cap del Servici Territorial de Transports d'Alacant. Vocals: Juan Rico Girona, representant de les empreses de transports, Antonio Guardiola Jover, representant dels usuaris. Secretària accidental: Carolina Casal Asensio.
  
Alacant, 7 de juliol de 2003, a les 11.30 hores, es constituïx la Junta Arbitral de Transports d'Alacant a la seu de l'avinguda d'Aguilera número 1, 6a porta, pels membres expressats al marge, a fi de dictar laude arbitral sobre la controvèrsia plantejada en l'expedient 053/2003-A, promogut per Transports Ochoa, SA, amb domicili a la Font de La Figuera (València), contra D'Bebe, SL, amb domicili a Villena (Alacant), en relació amb la reclamació següent:
  
Impagament de ports per servicis de transport realitzats entre Villena i els diferents punts de la geografia espanyola en els mesos de març i abril de 2003, per un muntant d'11.201,65 e (onze mil dos-cents un amb seixanta-cinc euros), més les despeses financeres per valor estimat de 150,15 e (cent cinquanta amb quinze euros).
  
Comença la vista oral sense la compareixença de la reclamada, a pesar d'haver sigut citada en el termini i en la forma adequada, segons constància expediental, amb els efectes que determina la vigent legislació més avall indicada.
  
Es concedix la paraula al representant de l'actora Oscar Rafael Nuevo Sánchez, el qual es ratifica en la demanda i en la quantia expressades.
  
Així mateix, són exhibits i retirats, com a prova documental, els albarans originals justificatius de l'arreplegada i entrega de les diferents partides, i que estos constituïxen la facturació el muntant de la qual és objecte de la present reclamació.
  
La Junta Arbitral considera que es complixen, en este cas, les prescripcions de la Llei 16/1987, de 30 de juliol, modificada per la Llei 13/1996, de 30 de desembre, pel que fa a les qüestions competencials de les juntes arbitrals de transport, ja que la quantia reclamada té el seu fonament en l'acumulació de diferents contractes, cadascun d'estos susceptible de reclamació independent, en una sola demanda, i no s'espera de forma individual el límit quantitatiu establit.
  
Admeses per part de la Junta Arbitral, a instàncies de l'actora, les proves documentals proposades i una vegada estudiada la demanda i efectuada l'anàlisi de les manifestacions que anteriorment s'han exposat, s'arriba per unanimitat al següent:
  
Laude: estimar parcialment la demanda interposada per Transports Ochoa, SA, contra D'Bebe, SL, per considerar formalitzats els contractes i realitzades les prestacions convingudes sense que haja sigut provat el pagament dels ports meritats, a exclusió de les despeses financeres demandades, ja que no consta prova documental sobre estes.
  
D'acord amb allò que s'ha exposat, és procedent que D'Bebe, SL abone a Transports Ochoa, SA, la quantitat d'11.201,65 e(onze mil dos-cents un amb seixanta-cinc euros), inclòs l'IVA, en concepte de ports deguts.
  
Contra esta decisió arbitral únicament es podrà interposar recurs d'anul·lació davant de l'Audiència Provincial, el qual s'haurà de presentar dins dels 10 dies següents al de la notificació del laude, o d'aclariment, dins dels cinc dies següents al de la seua notificació.
  
Contra el laude arbitral ferm només es podrà interposar recurs de revisió, de conformitat amb el que establix la legislació processal per a les sentències processals fermes.
  
Cosa que, per a constància, arxiu i trasllat a les parts, firmen els membres de la Junta al lloc i en la data indicats.»
  
Els dits terminis de recurs continguts en el laude transcrit seran computables a partir del dia següent al de la publicació del present edicte en el Diari Oficial de la Generalitat Valenciana.